ભોપાલઃ લૂંટ બાદ બેરહમીથી લોકોની હત્યા કરનાર આદેશ ખાંબરાનો ખોફ સમગ્ર વિસ્તારમાં ફેલાઈ ગયો હતો. આદેશ ખાંબરાએ અત્યાર સુધીમાં 33 હત્યા કરી હોવાનું કબુલ્યું છે. પોલીસ વધુ પૂછપરછ કરી રહી છે, જેથી કરીને મામલાની જડ સુધી પહોંચી શકાય. પોલીસને જાણવા મળ્યા મુજબ આદેશ ખાંબરાનો પિતા નાનપણથી જ તેના પર અત્યાચાર કરતો હતો અને મારપીટના આ સિલસિલાના પગલે યુવાનીમાં આદેસ ખાંબરા પોતાની દરજીની દુકાન પણ એક જગ્યાએ નહોતો ચલાવી શકતો. જેનાથી ખાંબરાના દિલમાં નિર્દયતા વધતી ગઈ. 7 વર્ષની ઉંમરમાં જ માનું નિધન થઈ ગયું હતું. સંબંધીઓએ પણ તેના પર અત્યાચાર ગુજાર્યો.